Държавен вестник, бр. 46, 2012 г., стр. 17

БРОЙ  46	
Д Ъ Р Ж А В Е Н  В Е С Т Н И К 	
СТР.  17  
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
НАРЕДБА № 26
от 7 юни 2012 г.
за издаване и отнемане на свидетелство за 
извършване на аеронавигационно обслуж­
ване, за изискванията към организациите, 
извършващи аеронавигационно обслужване, 
и надзора върху тях
Раздел I
Общи положения
Чл. 1. (1) С тази наредба се определят: 
1. условията и редът за издаване и отнемане 
на свидетелство за извършване на аеронави­
гационно обслужване (СИАНО) и изисквани­
ята към организацията, подала заявление за 
издаване на свидетелство; 
2. начинът за организиране и провеждане 
на проверките за изпълнение на изисквани­
ята към организацията, подала заявление за 
издаване, или на която е издадено СИАНО; 
3. условията и редът, при които част от 
проверките по т. 2 могат да се извършват и 
от други признати от Главна дирекция „Граж­
данска въздухоплавателна администрация“ 
(ГД „ГВА“) и утвърдени от министъра на 
транспорта, информационните технологии 
и съобщенията квалифицирани организа­
ции по смисъла на чл. 3 от Регламент (ЕО) 
№ 550/2004 на Европейския парламент и на 
Съвета от 10 март 2004 г. за осигуряването 
на аеронавигационно обслужване в единното 
европейско небе (Регламент за осигуряване 
на обслужване) (Регламент (ЕО) № 550/2004) 
(ОВ, L 96, стр. 10, 31.03.2004). 
(2) Наредбата не се прилага за дейности, 
различни от извършването на аеронавигаци­
онно обслужване на гражданското въздухо­
плаване от доставчик на аеронавигационно 
обслужване, и за ресурси, разпределени за 
дейности извън предоставянето на аеронави­
гационно обслужване. 
Чл. 2. (1) Аеронавигационно обслужване 
(АНО) на гражданското въздухоплаване може 
да се предоставя само от организации, при­
тежаващи валидно СИАНО. 
(2) Издаването, изменението, продължава­
нето на срока на валидност, ограничаването, 
спирането, отнемането и прекратяването на 
правата, произтичащи от СИАНО, се извърш­
ват от главния директор на ГД „ГВА“ или 
оправомощено от него лице.
Чл. 3. (1) Всяка организация, на която е 
издадено СИАНО, подлежи на надзор от ГД 
„ГВА“, определена за национален надзорен 
орган съгласно чл. 16в, ал. 1 от Закона за 
гражданското въздухоплаване (ЗГВ). 
(2) При установени нарушения на действащи 
норми, стандарти и правила в гражданското 
въздухоплаване правото за извършване на 
аеронавигационно обслужване може да се 
ограничи, временно да се спре или да се 
прекрати частично или изцяло.
Чл. 4. (1) Главна дирекция „Гражданска 
въздухоплавателна администрация“ създава 
и поддържа регистър, в който се вписват ак­
туални данни за издадените СИАНО. 
(2) Главна дирекция „Гражданска въздухо­
плавателна администрация“ води служебни 
дела за всички организации, на които е изда­
дено СИАНО. В служебните дела се съхранява 
информация за издаването, валидността на 
СИАНО и измененията в тях, както и доку­
ментите, издадени по повод упражнявания 
надзор.
(3) Условията и редът за воденето на ре­
гистъра и служебните дела се определят със 
заповед на главния директор на ГД „ГВА“. 
Раздел II
Изисквания и проверка за издаване на СИАНО
Чл. 5. (1) Свидетелство за извършване на 
аеронавигационно обслужване се издава на 
организации, които отговарят на основните 
изисквания за вида обслужване, което ще оси­
гуряват, съгласно Приложение І от Регламент 
за изпълнение (ЕС) № 1035/2011 на Комисията 
от 17 октомври 2011 г. за определяне на общи 
изисквания при доставянето на аеронавига­
ционни услуги и за изменение на Регламент 
(ЕО) № 482/2008 и Регламент (ЕС) № 691/2010 
(Регламент (ЕС) № 1035/2011) (ОВ, L 271, стр. 
23 – 41, 18.10.2011), както и на приложимите 
специфични изисквания съгласно приложения 
№ ІІ – V от Регламент (ЕС) № 1035/2011.
(2) Лицата, които представляват организа­
циите по ал. 1, подават заявление по образец 
(приложение № 1) до главния директор на ГД 
„ГВА“, към което прилагат: 
1. удостоверение за актуално състояние, 
издадено не по-късно от 3 месеца преди да­
тата на подаване на заявлението, или ЕИК; 
2. декларация, че лицето не е в открито 
производство по несъстоятелност или в про­
изводство по ликвидация;
3. документ, съдържащ организационна 
структура с функционалните взаимодействия 
и пълномощията, задълженията и отговорно­
стите на назначените длъжностни лица и по-
специално на управленския персонал, който 
отговаря за функциите, свързани с безопас­
ността, качеството, сигурността, финансите 
и човешките ресурси;
4. бизнес план с обхват минимум от пет 
години в съответствие с изискванията на 
т. 2.2.1 от Приложение І от Регламент (ЕС) 
№ 1035/2011;